Kogu pesa ehitamine kestab mitu nädalat.  Matsalus ehitati ühte pesa koguni rohkem kui kaks kuud! Arvatakse, et mõnikord kihutab emaslind pesa ehitanud isaslinnu hiljem minema ja kasvatab pojad üksi üles. Saksamaal on nähtud ka kahte isaslindu koos ühte pesa ehitamas. Nende juurde tuli ka emaslind, kes aga pidama ei jäänud. Varsti pärast seda loobus üks isaslindudest pesa ehitamisest ja lahkus, teine aga jätkas veel mõnda aega tööd. On ette tulnud ka munade "sissemüürimist": isaslinnu ehitustung on nii suur, et ta ehitab pesa sisemust emaslinnu munemise  ajal edasi, kattes munad uue materjaliga. Pesa olevad munad on valged ja neid haub emaslind üksi. Pojad on pesahoidjad ja lahkuvad pesast kahenädalastena.